C 225/8
DA
Den Europæiske Unions Tidende
27.6.2023
29.
For at kunne udføre sine overvågningsopgaver i henhold til OLAF-forordningen skal udvalget have adgang til relevante, omfattende, tilstrækkelige og rettidige oplysninger.
I henhold til den nye artikel 15, stk.
1, i forordning (EU, Euratom) nr.
883/2013 (9) skal udvalget gives adgang til alle de af OLAF's oplysninger og dokumenter, som det anser for nødvendige for udførelsen af sine opgaver. 30.
I henhold til de nuværende samarbejdsordninger mellem OLAF og udvalget (10) skal udvalget have delvis direkte adgang til sagsrelevante oplysninger, der er tilgængelige og registreret i OLAF's sagsstyringssystem.
I henhold til artikel 13, stk.
2, i samarbejdsordningerne skal udvalget navnlig have fuld adgang til åbne undersøgelser, der ikke er afsluttet efter 12 måneder. 31.
I den henseende modtog udvalget som hvert år oplysninger fra OLAF om undersøgelser, der varede længere end 12 måneder.
For at få en bedre forståelse af, hvorfor visse undersøgelser varer i lang tid, rettede udvalget sin opmærksomhed på OLAF-undersøgelser, der ikke var afsluttet efter 36 måneder.
3.2.1.
Rapporter om undersøgelser af en varighed på mere end 12 måneder, som udvalget modtog i 2022 32.
Hvis en undersøgelse ikke kan afsluttes inden for 12 måneder, efter at den er indledt, skal OLAF's generaldirektør i henhold til artikel 7, stk.
8, i OLAF-forordningen (11) formelt aflægge rapport til udvalget, 12 måneder efter at undersøgelsen blev indledt, og hver sjette måned derefter.
I disse rapporter redegør OLAF for årsagerne til, at undersøgelsen ikke er blevet afsluttet, og, hvor det er relevant (12), de afhjælpende foranstaltninger, der skal træffes for at fremskynde undersøgelsen, såvel som den forventede tidsramme for undersøgelsens afslutning. 33.
I 2022 modtog udvalget 751 rapporter fra OLAF om 467 igangværende individuelle undersøgelser, der ikke var blevet afsluttet efter 12 måneder.
54,17 % af de indberettede tilfælde varede mere end 24 måneder (figur 1).
En opdeling af OLAF's undersøgelser efter sektorer kan findes i figur 2.
Figur 1
(9) (10) (11)
(12)
Som ændret ved forordning (EU, Euratom) 2020/2223.
Samarbejdsordningerne mellem OLAF og OLAF-Overvågningsudvalget er tilgængelige på https://supervisory-committee-olaf. europa.eu/system/files/2021-10/OLAF%20SC%20WA%20signed.pdf.pdf.
Artikel 7, stk.
8, i forordning (EU, Euratom) nr.
883/2013 lyder således: »Hvis en undersøgelse ikke kan afsluttes inden for 12 måneder efter, at den er indledt, aflægger generaldirektøren ved udløbet af denne 12-måneders periode og hver sjette måned derefter rapport til overvågningsudvalget med angivelse af årsagerne og, hvor det er relevant, de påtænkte afhjælpende foranstaltninger med henblik på at fremskynde undersøgelsen.« Formuleringen »hvor det er relevant« blev tilføjet til artikel 7, stk.
8, i OLAF-forordningen ved ændringsforordning (EU, Euratom) 2020/2223.